**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԻՏԱՍԱՐԴՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ**

Սիրելի՛ երիտասարդներ,

Շնորհավորում եմ ձեզ երիտասարդության միջազգային օրվա առթիվ։ Դուք մեր այսօրվա և վաղվա կերտողներն եք, իսկ մեր բոլոր քայլերն ուղղված են ձեր վաղվա օրն ու կյանքը ավելի բարեկեցիկ, ավելի ապահով ու լավը դարձնելուն։

 Ներկայի որակյալ և կիրթ երիտասարդությունը կայուն քայլերով շարժվում է առաջ՝ գրավելով բազմաթիվ բարձունքներ։ Այսօր մենք ունենք ուժեղ, խելացի, զարգացած, նորարարական գաղափարներով լցված, առաջ նայող ու փոփոխություն բերող երիտասարդներ։

Ձեր բոլոր պայծառ մտքերին և գաղափարներին պատրաստ եմ աջակցել և վստահ եմ, որ մեր համայնքը ծաղկունք է ապրելու նաև ձեր շնորհիվ ու մասնակցությամբ։ Մենք ամեն օր ականատես ենք լինում համայնքի երիտասարդների հաջողություններին, և հպարտորեն կարող եմ նշել, որ ձեզնից յուրաքանչյուրի ձեռքբերումը նաև համայնքին է։

Սիրելի՛ երիտասարդներ, մաղթում եմ ձեզ գործնական և անձնական հաջողություններ, ամուր կամք, պայծառ միտք և միշտ առաջ գնալու պատրաստակամություն։

Շնորհավոր երիտասարդության միջազգային օր։

***Թալին համայնքի ղեկավար՝ Տավրոս Սափեյան***